User:Baul inbaraj

⭐⭐⭐⭐⭐⭐⭐⭐⭐⭐⭐ ⭐⭐⭐⭐⭐⭐⭐⭐⭐⭐⭐
 * தேங்கின நிலையிலிருந்து*
 * எழும்புங்கள்*

எகிப்திலிருந்து கானான் தேசத்திற்கு *40 நாட்களில் செல்லக்கூடிய தூரத்தை 40 வருடங்களாகியும் கடக்கமுடியாமல் வனாந்திரங்களில் திணறிக் கொண்டிருந்தார்கள் இஸ்ரவேலர்கள்.* அந்த வேளையில் அவர்களை நடத்தி சென்ற மோசேயும் தன் உதவியாளனாகிய யோசுவாவிடம் பொறுப்பை ஒப்படைத்து விட்டு மரித்துப் போனான்.

அந்த நேரத்தில் கர்த்தர் யோசுவாவிடம் சொன்ன வார்த்தை, (யோசுவா 1:2) என் தாசனாகிய மோசே மரித்து போனான். *இப்பொழுது நீயும் இந்த ஜனங்கள் எல்லாரும், எழுந்து, இந்த யோர்தானை கடந்து, இஸ்ரவேல் புத்திரருக்கு நான் கொடுக்கும் தேசத்துக்குப் போங்கள்.*

இதில் *எழுந்து* என்ற வார்த்தை முக்கியமானது. ஏனென்றால் இஸ்ரவேல் மக்கள் 40 வருடங்களாய் பல்வேறு பாவங்களில் சிக்கி, சிக்கி தங்கள் வாழ்வில் *கர்த்தர் கொடுத்த வாக்குத்தத்த பூமியை அடைய முடியாமல் தேங்கிப் போய் இருந்தார்கள்.* தாங்கள் அடைய நினைத்த தேசத்தை அடைய முடியாமல் ஒரு தலைமுறையே வனாந்திரத்தில் அழிந்து போனது. *தோல்வியே அவர்கள் வாழ்க்கையின் வழக்கமாகிவிட்ட நிலையில், எதிர்கால நம்பிக்கையற்று வனாந்திரத்தில் அலைந்து கொண்டிருந்தார்கள்.*

இதை வாசித்துக் கொண்டிருக்கின்ற நீங்களும் உங்கள் வாழ்வில் தேவ நோக்கத்தை அடைய முயற்சித்து, அந்த முயற்சியில் தோல்வி மேல் தோல்வி அடைந்து, இனி அந்த இலக்கை அடைய முடியாது என்று விரக்தியில் சோர்ந்து உட்கார்ந்திருக்கலாம். தேங்கின நீரைப் போல யாருக்கும் பயன்படாமல் நாற்றமெடுத்து இருக்கலாம். இந்த நிலையில் உங்கள் வாழ்க்கையில் 40 வருடங்களை கூட வீணாக்கியிருக்கலாம். கர்த்தர் உங்களைப் பார்த்து சொல்கிறார். எழுந்திருங்கள்!


 * முப்பத்தெட்டு வருஷமாய் (தேங்கிய நிலையில்)* வியாதியாயிருந்த ஒரு மனிதனை இயேசு சந்தித்தார் (யோவான் 5). வெகுகாலமாய் படுத்திருக்கிற அந்த மனுஷனை பார்த்து இயேசு நீ சுகமாக விரும்புகிறாயா? என்று கேட்டார். காரணம் அங்கு வருகிற பலரும் சுகமாகி சென்று விடுவார்கள். ஆனால் 38 வருஷமாய் எந்த சுகமும் கிடைக்காமல் ஒரே நிலையில் இருக்கிற இந்த மனுஷன், பலருடைய உதவியை எதிர்பார்த்து எதிர்பார்த்து ஏமாந்து போய் இருக்கும் இந்த மனிதன், மனதளவில் சோர்ந்துபோய் இருப்பான்.

இப்படியே இருந்து நான் செத்து போகிறேன். இனி எனக்கு என்ன வாழ்வு இருக்கிறது என்று முடிவுசெய்திருப்பான். எனவே தான் *இயேசு நீ சுகமாக விரும்புகிறாயா?* என்று கேட்டார். அதற்கு அவன் தன் மனதின் ஏமாற்றங்களை இயேசுவிடம் சொன்னான். *இயேசு அவனுடைய சோகக்கதையை கேட்டு பரிதாபப்படாமல் அவனை பார்த்து எழுந்திரு, உன் படுக்கையை எடுத்துக் கொண்டு நட என்றார்* (யோவான் 5:8). உடனே அவன் சுகமாகி படுக்கையை எடுத்துக் கொண்டு நடந்தான்.

இன்று கர்த்தர் அதே வார்த்தையை உங்களை பார்த்து சொல்கிறார் எழுந்திருங்கள். *உங்கள் தேங்கிய நிலையிலிருந்து எழுந்திருங்கள். பழைய தோல்விகளை நினைத்து நினைத்து உருகிக் கொண்டிருக்காதீர்கள். மற்றவர்கள் எனக்கு உதவி செய்யவில்லை. என்னை ஏமாற்றிவிட்டார்கள் என்று மனதின் காயங்களை வெளிப்படுத்தி சுய பரிதாபத்தை தேடிக்கொண்டிருக்காதீர்கள்.* மற்றவர்கள் உங்கள் மேல் பரிதாபப்படுவதால் உங்களுக்கு ஒன்றும் கிடைக்கப்போவதில்லை.


 * எழுந்திருங்கள்! உங்கள் பாவங்களை விட்டு எழுந்திருங்கள். உங்கள் சோர்வை விட்டு எழுந்திருங்கள். உங்கள் சோம்பலை விட்டு எழுந்திருங்கள். உங்கள் தோல்வி மனப்பான்மையை விட்டு எழுந்திருங்கள். சுயபரிதாபத்தை விட்டு எழுந்திருங்கள்.*


 * புதிய துவக்கத்தை உங்கள் வாழ்வில் துவங்குங்கள். உங்கள் வாழ்வில் கர்த்தர் வைத்திருக்கும் உன்னத நோக்கத்தை நோக்கி தொடர்ந்து ஓட ஆரம்பியுங்கள். ஓட முடியாவிட்டால் நடந்து கொண்டே இருங்கள். நடக்கவும் முடியாமல் சோர்வுகள் வந்தாலும் தேங்கிவிடாதீர்கள்... தவழ்ந்து கொண்டாகிலும் முன்னேறிக்கொண்டே இருங்கள்.*


 * கர்த்தர் உங்களோடு இருக்கிறார்.*

By             Inbarajmarketing